10. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 19880/Σ.294 της 17/26 Μαΐου 1962 (ΦΕΚ Β΄ 180) Περί συστάσεως Ειδικού Λογαριασμού Προνοίας παρά τω Ταμείω Επικουρικής Ασφαλίσεως Υπαλλήλων Εμπορικών Καταστημάτων. Έχοντες υπ’ όψιν: 1.Τας διατάξεις του άρθρ. 2 του Ν.Δ. 912/1941 «περί τροποποιήσεως και συμπληρώσεως διατάξεών τινων της Ασφαλιστικής Νομοθεσίας». 2.Γνώμην του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Εμπορικών Καταστημάτων υποβληθείσαν ημίν δια της υπ’ αριθ. 3454/14.7.1961 αναφοράς του. 3.Γνώμην του Συμβουλίου Κοινωνικής Ασφαλίσεως (Αριθ. πρωτ. Σ.Κ.Α. 167/1961) συνεδρίασις 31η της ΙΒ΄ περιόδου της 19.2.1962, αποφασίζομεν: Σύστασις Άρθρ.1-Παρά τω Ταμείω Επικουρικής Ασφαλίσεως Υπαλλήλων Εμπορικών Καταστημάτων συνιστάται Ειδικός Λογαριασμός Προνοίας, διεπόμενος υπό των διατάξεων της παρούσης. Σκοπός Άρθρ.2.-Σκοπός του Λογαριασμού είναι η χορήγησις εφ’ άπαξ χρηματικής παροχής, κατά το άρθρ. 4, εις τα ησφαλισμένα παρά τω Ταμείω πρόσωπα, κατά την εκ του επαγγέλματος οριστικήν έξοδόν των και εν περιπτώσει θανάτου αυτών εις τα υπό των οικείων διατάξεων οριζόμενα μέλη της οικογενείας αυτών. Οικονομική αυτοτέλεια–Διοίκησις Άρθρ.3.-Ο λογαριασμός έχει οικονομικήν και λογιστικήν αυτοτέλειαν και διοικείται υπό του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Εμπορικών Καταστημάτων, η δε υπηρεσία του διεξάγεται υπό του Προσωπικού του Ταμείου τούτου. Πρόσωπα δικαιούμενα εφ’ άπαξ παροχής Άρθρ.4.-1.Δικαιούνται εφ’ άπαξ παροχής: α)Πάντες οι υπαγόμενοι εις την ασφάλισιν του Ταμείου Επικουρικής Ασφαλίσεως Υπαλλήλων Εμπορικών Καταστημάτων, οι δικαιωθέντες από 17.7.1961 ή οι εφ’ εξής δικαιωθησόμενοι εκ του Ταμείου τούτου, συντάξεως γήρατος ή οριστικής αναπηρίας. β)Εν περιπτώσει θανάτου του ησφαλισμένου, τα δικαιούμενα συντάξεως εκ του Ταμείου μέλη οικογενείας αυτού, ως ταύτα ορίζονται υπό των οικείων διατάξεων του κανονισμού παροχών του Ταμείου. 2.Εν περιπτώσει υπάρξεως πλειόνων του ενός προσώπων, εκ των δικαιοδόχων των δικαιουμένων, κατά τας διατάξεις του εδαφ. β΄ της προηγουμένης παραγράφου, εφ’ άπαξ παροχής, αύτη κατανέμεται μεταξύ τούτων κατ’ αναλογίαν προς το ποσόν της δικαιουμένης υφ’ εκάστου τούτων συντάξεως. Πόροι Άρθρ.5.-1.Πόροι του Λογαριασμού είναι:  α)Έκαστος εφ’ άπαξ επιχορήγησις εκ των διαθεσίμων κεφαλαίων του Ταμείου εκ δραχμών 3.000.000. «β.Τακτική ετησία εισφορά 10% επί του συνόλου των εισπραττομένων κατ’ έτος εσόδων εκ των υπέρ του Ταμείου τακτικών ασφαλιστικών εισφορών των εργοδοτών και ησφαλισμένων του Ταμείου εκκαθαριζομένη εις το τέλος εκάστης χρήσεως». Το εδάφ. β αντικατεστάθη ως άνω δια της υπ’ αριθ. 113/1484 της 19 Μαΐου/24 Ιουν. 1972 (ΦΕΚ Β΄ 455) αποφ. Υπ. Κοινων. Υπηρεσιών. γ)Αι πρόσοδοι της περιουσίας του λογαριασμού. 2.Η περί ης το εδάφ. β΄ της προηγουμένης παραγράφου εισφορά, δύναται δι’ αποφάσεως του Υπουργού Εργασίας, μετά γνώμην του Διοικ. Συμβουλίου του Ταμείου, να μειούται μέχρι του ημίσεος, εφ’ όσον το ετήσιον πλεόνασμα της διαχειρίσεως του Ταμείου, δεν υπερβαίνει το 15% τουλάχιστον των πάσης φύσεως εσόδων αυτού. Ποσόν εφ’ άπαξ παροχής Άρθρ.6.-1.Η εφ’ άπαξ παροχή συνίσταται:  α)Εκ βασικού ποσού ίσου προς τας αποδοχάς τριών μηνών με βάσιν τον μέσον όρον των μηνιαίων αποδοχών, δι’ ας κατεβλήθησαν ή εβεβαιώθησαν ασφαλιστικαί εισφοραί εις το Ταμείον κατά την τελευταίαν, προ της οριστικής εκ του επαγγέλματος εξόδου του ησφαλισμένου, διετίαν. β)Εκ προσαυξήσεως 15% του κατά τ’ ανωτέρω μέσου όρου των μηνιαίων αποδοχών, ανά τριακοσίας ημέρας εργασίας εν πραγματική ασφαλίσει εις το Ταμείον, πέραν του κατωτάτου ορίου ημερών εργασίας, αίτινες απαιτούνται εκάστοτε δια την, βάσει των διατάξεων της παρ. 1 του άρθρ. 2 του Κανονισμού Παροχών του Ταμείου, θεμελίωσιν δικαιώματος συντάξεως λόγω γήρατος. 2.Εν περιπτώσει μειώσεως, συμφώνως τη  παρ. 2 του άρθρ. 5, της κατά το εδάφ. Β΄ της  παρ.  1   του  αυτού  άρθρ. 5  της  παρούσης   εισφοράς, το ποσόν της κατά την προηγουμένην παράγραφον 1 εφ’ άπαξ παροχής, μειούται αναλόγως, δι’ αποφάσεως του Υπουργού Εργασίας μετά γνώμην του Δ. Συμβουλίου του Ταμείου. 3.Δια τον υπολογισμόν της κατά το εδάφ. β της παρ. 1 του παρόντος άρθρου προσαυξήσεως, κλάσμα χρόνου μείζον των 150 ημερών λογίζεται ως πλήρεις 300 ημέραι, τυχόν δε υπόλοιπον έλασσον των 150 ημερών παραλείπεται. Έλεγχος διαχειρίσεως Άρθρ.7.-Ο έλεγχος της διαχειρίσεως του λογαριασμού ενεργείται υπό της εκάστοτε, δι’ αποφάσεως του Υπουργού Εργασίας συνιστωμένης εξελεγκτικής Επιτροπής δια τον έλεγχον της ετησίας τακτικής διαχειρίσεως του Ταμείου. (Αντί της σελ. 402,03(γ) Σελ. 402,03(δ) Τεύχος 459-Σελ. 109 Ταμείο Επικ.Ασφαλίσεως Υπαλ.Εμπορικών Καταστημάτων(ΤΕΑΥΕΚ) 39.Η.δ.10 Απώλειαι δικαιώματος κ.λπ. Άρθρ.8.-Αι περί απωλείας του δικαιώματος συντάξεως, εκχωρήσεως, κατασχέσεως, συμψηφισμού και παραγραφής αυτού διατάξεις του Κανονισμού παροχών του Ταμείου, ως και αι λοιπαί συναφείς διατάξεις αυτού, ισχύουσιν αναλόγως και επί της εφ’ άπαξ παροχής. Η παρούσα δημοσιευθήτω δια της Εφημερίδος της Κυβερνήσεως. «Άρθρ.9.-Δικαιούνται ωσαύτως εφ’ άπαξ παροχής και οι προ της 17.7.1961 δικαιωθέντες συντάξεως γήρατος ή τοιαύτης οριστικής αναπηρίας ή θανάτου παρά του Ταμείου, ίσης προς το τριπλάσιον της μηνιαίας συντάξεως, της καταβληθείσης εις έκαστον δικαιούχον κατά τον μήνα της εις την Εφημερίδα της Κυβερνήσεως δημοσιεύσεως της παρούσης. Εν περιπτώσει θανάτου του συνταξιούχου ή υπάρξεως πλειόνων δικαιοδόχων, εφαρμόζονται τα εν άρθρ 4 του Κανονισμού τούτου οριζόμενα». Το άρθρ. 9 προσετέθη δια της υπ’ αριθ. 55307/Σ.538 της 12/19 Ιουλ. 1963 αποφ. Υπ. Εργασίας (ΦΕΚ Β΄ 315). 